Fejem oldalra billentve fordulok felé, kérdőn, aztán a válaszától függetlenül leszállok a bárszékről. Még szép, hogy táncolunk! Ahogy elhúzom a nyakából a karomat, gyengéden végigsimítok a vállán, meztelen karján, míg el nem érek a kézfejéig, melyet egyből a tenyerembe zárok. Aztán már húzom is, nem adok időt vagy módot az ellenkezésre, hanem a táncolók felé vontatom, bele a tömeg kellős közepébe, szorosan fogva a kezét.